2018. gada 18. aprīlī Rīkojums Nr. 168

Rīgā (prot. Nr. 20 30. §)

**Par valstij piekrītošā dzīvokļa īpašuma Nr. 4 Dārza ielā 7, Pastendē, Ģibuļu pagastā, Talsu novadā, nodošanu Talsu novada pašvaldības īpašumā**

1. Saskaņā ar Publiskas personas mantas atsavināšanas likuma 42. panta pirmo daļu, 42.1 un 43. pantu Valsts ieņēmumu dienestam bez atlīdzības nodot Talsu novada pašvaldības īpašumā valstij piekrītošo dzīvokļa īpašumu (kadastra Nr. 8854 900 0100) – dzīvokli Nr. 4 (telpu grupas kadastra apzīmējums 8854 009 0301 001 004), 570/4117 domājamās daļas no kopīpašumā esošās būves (būves kadastra apzīmējums 8854 009 0301 001) un 570/4117 domājamās daļas no kopīpašumā esošās zemes vienības (zemes vienības kadastra apzīmējums 8854 009 0301) – Dārza ielā 7, Pastendē, Ģibuļu pagastā, Talsu novadā (turpmāk – dzīvokļa īpašums), pašvaldības autonomās funkcijas īstenošanai – palīdzības sniegšanai iedzīvotājiem dzīvokļa jautājumu risināšanā.

2. Talsu novada pašvaldībai dzīvokļa īpašumu bez atlīdzības nodot valstij, ja tas vairs netiek izmantots šā rīkojuma 1. punktā minētās funkcijas īstenošanai.

3. Pilnvarot Talsu novada pašvaldību parakstīt nostiprinājuma lūgumu par īpašuma tiesību nostiprināšanu valstij uz dzīvokļa īpašumu, kā arī veikt citas nepieciešamās darbības īpašuma tiesību nostiprināšanai.

4. Talsu novada pašvaldībai, nostiprinot zemesgrāmatā īpašuma tiesības uz dzīvokļa īpašumu:

4.1. ierakstīt dzīvokļa īpašumu zemesgrāmatā uz valsts vārda vienlaikus ar Talsu novada pašvaldības īpašuma tiesību nostiprināšanu;

4.2. norādīt, ka īpašuma tiesības nostiprinātas uz laiku, kamēr Talsu novada pašvaldība nodrošina šā rīkojuma 1. punktā minētās funkcijas īstenošanu;

4.3. ierakstīt atzīmi par aizliegumu atsavināt dzīvokļa īpašumu un apgrūtināt to ar hipotēku.

5. Šā rīkojuma 4.3. apakšpunktā minēto aizliegumu – apgrūtināt dzīvokļa īpašumu ar hipotēku – nepiemēro, ja nekustamais īpašums tiek ieķīlāts par labu valstij (Valsts kases personā), lai saņemtu Eiropas Savienības fondu atbalstu.

Ministru prezidents Māris Kučinskis

Vides aizsardzības un

reģionālās attīstības ministrs Kaspars Gerhards